“Túníŋi ma ǹtól ósə, é dzóm ésə̄ é nə́ édzí ósú yákwí ábǔm nyīá, tɔ á bod, tɔ á tsíd é nə̄ éńdzāma.” 3Mósɛs nyé ai bod nâ: “Mǐ tsogo ámos yā mī ngákódo ai wá á Égîptɛn nyú, á ndá mətúg, amú fím yǎ mɔ́ mə́ Ńtondôbə ńdzɔ e ngávaa mínā. Eki təge dí bə̄ḿbāŋála m̀vúsán ai alum. 4Aná ńgɔ mǐ kwí á ńsəŋ, á ngɔn məkwé mə́ fón. 5Ábōg hḿ Ńtondôbə ǎ yi mína nyílī á ńnǎm Bəkanǎŋ ai Bəhitíd, Bamoríd, Bəhivíd ai Bəyebusíd á ńnam a ngákaŋ běsōá sɔŋ nâ a yi bɔ́ və̄, ńnam wáfúguzu ai mənyáŋ ai wé, myǎyi dzə́mē ákə̄ŋ dī é ngɔn nyí 6məlú zamgbál və o dzâg bivúvoě bə̄ḿbāŋála, álú zamgbála lâyi bɔ ámǒs ábóg Ńtondôbə. 7Bâyi dí bīvúvoě bə̄ḿbāŋála məlú zamgbál, təge yén ḿvūsán ḿbāŋála, təge yén álum ngə́ ékidiga ziŋ á ńgūmā ńnam ósə. 8Wayi yə́gələ mɔ́n woe amǒs tē nâ: “Ású yə̄ nâ Ǹtondôbə a ngábɔ ma afú ńnə́m nə́ a kódo ai ma Égîptɛn. 9Á ngul yǎ mɔ́ móé ńgɔ Ǹtondôbə a ngákódo ai wa Égîptɛn. Lâyi wa bɔ anə́ ndəm yǎ wɔ́, anə́ ótú bákaŋ mod á mvɔ̄m ású éyə̄ mvéndé Ǹtondôbə yǎyi wa tɔbɔ ânyu nálā. 10É mvéndé nyīná wayi dzɔ nyie âbǒg díé, á ḿbú yā ḿbú ósə. 11Lə́ ńtɔ̄á naa, éyɔŋ Ǹtondôbə ǎ yi wakə́ toe á sí mǎn Kanǎŋ, a və́ə́ fə wa dzɔ̌, ḿból á ngākag wa ai běsōá, 12wayi tsíg səsalá ású Ńtondôbə é dzóm ésə̄ yátúb zēn âbǔm nyīá, tɔ á bɔ́n bóe, tɔ á bíyə́m byáwóge ai wa bəyóm bə́ nə̄ ású Ǹtondôbə.